Notum sit omnibus tam futuris quam presentibus, quod Anna, Christi famula, cuius mentionem paulo hic inferius facimus, infra comitatum Hoscarensem in villa que vocatur Marcilleis, dedit Ecclesie almi Prothomartiris Stephani Divionensis, ad communem mensam canonicorum ibi Deo famulantium, pro peccatorum suorum remissione, animeque sue redemptione, III mansos, quos sub eius potestate videbantur possidere, Constantius et Vitbertus atque Ricardus, cum vineis, silvis, terris cultis et incultis, omnibusque rebus nec non et consuetudinibus, ad eosdem mansos pertinentibus, laudantibus filiis suis, scilicet Fulcone, supra dicte Ecclesie canonico et alio nomine Warnerio. Similiter quoque dederunt eidem Ecclesie, eadem Anna filiique sui supranominati, servum unum, nomine Maygonum, Occhlonis filium.